Program 91. Openbaring en Daniël se Jaarweke
Voordat ‘n mens ‘n studie van die boek Openbaring aanpak moet jy eers die dispensasionele posisie van die volk Israel goed begryp, veral soos wat dit in Daniël 9:24-27 beskryf word. Dit is teen hierdie agtergrond baie duidelik waarom al die gebeure in die verdrukking, soos in Openbaring 6 tot 19 beskryf, binne ‘n tydsraamwerk van sewe jaar afspeel. Israel se heilsgeskiedenis vanaf die einde van die Babiloniese ballingskap tot met die aanbreek van die Messiasryk, word in Daniël 9:24-27 binne die raamwerk van 70 jaarweke beskryf. In hierdie tydperk sal twee messiasse ‘n prominente rol vervul – die ware Messias en die valse messias:
· die vertrekpunt van die 70 jaarweke wanneer die opdrag uitgaan om Jerusalem weer op te bou;
· die onderbreking daarvan aan die einde van 69 jaarweke wanneer die Messias verwerp word;
· die verbreking van Israel se verbond met die valse messias in die middel van die in die 70ste week; en
· die voleindiging van die 70 jaarweke wanneer die hele Israel gered sal word.